Arendal kommunale elektrisitetsverk

Arendal kommunale elektrisitetsverk var et kraftselskap som ble dannet i 1916 da Arendal kommune overtok A/S Barbu. Selskapet ble senere del av Aust-Agder Energi og hører nå til kraftselskapet Agder Energi. 

Arendal kommunes eierandel av Agder Energi er omtalt som kommunens "arvesølv".

Historie
A/S Barbu ble dannet av Ragnvald Blakstad i 1899 og samme året ble det første kraftverket i Arendal bygget. I 1904 bygget man Evenstad kraftverk. Det skulle levere strøm til Grimstad, Tvedestrand, Risør og mange industrikunder.
I 1916 kjøpte Arendal kommune selskapet A/S Barbu og dannet Arendal kommunale elektrisitetsverk. Fra 1987 het selskapet Arendal Energiverk. I 1999 ble det gjennomført en fusjon med Aust-Agder kraftverk. Resultatet var Aust-Agder Energi som senere ble del av Agder Energi.

Arkivet
Arkivet etter Arendal kommunale elektrisitetsverk befinner seg på Kuben i Arendal. Arkivet strekker seg over perioden 1916–1999 og inneholder bl.a. møtebøker, kopibøker, korrespondanse, reguleringer, materiale fra ulike kraftanlegg, tegninger, regnskap, reklame og avisutklipp.

 Referanser 

Kilder
Vevstad, Andreas: "Aust-Agder kraftverk: i vannkraftens århundre", utgitt av Aust-Agder kraftverk, Arendal 2004

Eksterne lenker


Kategori:Næringsliv i Agder
Kategori:Arendalsvassdraget
Kategori:Arkiv oppbevart ved KUBEN